B4-0980/95

Ψήφισμα σχετικά με την ξηρασία σε ορισμένες περιοχές της Νότιας Ευρώπης

Το Ευρωπαϊκό Κοινοβούλιο,

Α. έχοντας υπόψη ότι σοβαρή ξηρασία πλήττει πολλές περιοχές της Ν. Ευρώπης και ιδιαίτερα τη Σικελία, Ανδαλουσία και εκτεταμένες περιοχές της Ελλάδας και της Πορτογαλίας όπου οι δεξαμενές ύδατος διατηρούν ήδη κατά τη χρονική αυτή στιγμή της θερινής περιόδου λίαν μειωμένο τμήμα του δυναμικού τους το οποίο είναι πολύ κατώτερο και από εκείνο ακόμη της περσινής περιόδου,

Β. έχοντας υπόψη τις σοβαρές βλάβες που ήδη έχουν προκληθεί στη συγκομιδή σιτηρών και εκείνες που σίγουρα θα προκληθούν στις παραγωγές εσπεριδοειδών και οπωροκηπευτικών γενικά δηλαδή τους σημαντικότερους για την τοπική οικονομία τομείς,

Γ. έχοντας υπόψη ότι λόγω έλλειψης ύδατος σημαντικό τμήμα του ύδατος για άρδευση χρησιμοποιείται ήδη ως πόσιμο,

Δ. έχοντας υπόψη ότι η ιταλική κυβέρνηση ήδη φρόντισε να κηρύξει ως ζώνες πληγείσες από φυσική καταστροφή διάφορες επαρχίες της Σικελίας,

Ε. έχοντας υπόψη ότι το Ευρωπαϊκό Κοινοβούλιο κατά την ψηφοφορία επί του ψηφίσματός του της 18ης Μαΐου 1995 ((ΣΠ της ημερομηνίας αυτής, Μέρος ΙΙ, σημείο 4)) για τις γεωργικές τιμές 1995-1996 ενέκρινε τροπολογία δια της οποίας εισάγεται στον κανονισμό 1765/92/ΕΟΚ ένα άρθρο 6β προκειμένου η υπέρβαση της βασικής περιφερειακής επιφανείας να μην πλήττεται στα κράτη μέλη που έχουν πληγεί από ξηρασία σε όλες τις περιπτώσεις όπου η συνολική συγκομιδή δεν υπερβαίνει το μέσο όρο των ετών αναφοράς, δεδομένου ότι η ξηρασία προκάλεσε την ανάπτυξη εναλλακτικών καλλιεργειών με συνέπεια εξοικονομήσεις για τον κοινοτικό προϋπολογισμό,

ΣΤ. έχοντας υπόψη ότι η ξηρασία εξασθενεί το δασικό κεφάλαιο που μαζί με την παρουσία γεωργικών δραστηριοτήτων διαδραματίζει ουσιαστικό ρόλο για την προστασία και διατήρηση του περιβάλλοντος της υπαίθρου,

Ζ. έχοντας υπόψη ότι τα ενδιαφερόμενα κράτη μέλη δεν απέδειξαν ότι είναι σε θέση από μόνα τους να λάβουν τα αναγκαία μέτρα για την αντιμετώπιση της μάστιγας αυτής,

Η. λαμβάνοντας υπόψη ότι τα μέτρα που προεβλέφθησαν σε κοινοτικό επίπεδο είναι μέχρι σήμερα σε μεγάλο βαθμό ανεπαρκή και ακατάλληλα για να παράσχουν αποτελεσματικά μέσα παρέμβασης,

Το Ευρωπαϊκό Κοινοβούλιο,

1. ζητεί από την Επιτροπή να υποβάλει το συντομότερο στο Ευρωπαϊκό Κοινοβούλιο έκθεση για τις ζημίες που προκάλεσε η ξηρασία κατά το τελευταίο έτος με ένδειξη των μέτρων που έλαβαν τα κράτη μέλη και η Κοινότητα[semigr ]

2. ζητεί από την Επιτροπή να παρέμβει με έκτακτες επείγουσες ενισχύσεις στις πλέον πληγείσες περιοχές και να επιτρέψει έκτακτες εθνικές ενισχύσεις για τον αγροτικό τομέα[semigr ]

3. δεσμεύεται να αυξήσει τις οικονομικές πιστώσεις που προβλέπονται στον κοινοτικό προϋπολογισμό για ενέργειες υπέρ των περιοχών που έχουν πληγεί από την ξηρασία[semigr ]

4. ζητεί από την Επιτροπή να εκπονήσει μία συνολική στρατηγική για τον εφοδιασμό ύδατος στις πλέον εκτεθειμένες στην ξηρασία περιοχές και να αναλάβει να εφαρμόσει μεγαλύτερο συντονισμό και συνεργασία μεταξύ μέσων και πόρων στη διάθεση των κρατών μελών[semigr ]

5. καλεί την Επιτροπή να λάβει υπόψη της ότι σε ορισμένες νότιες περιοχές της Κοινότητας η ξηρασία αποτελεί διαρθρωτικό φαινόμενο και ως εκ τούτου χρειάζονται όχι μόνο παρεμβάσεις έκτακτης ανάγκης αλλά και μία σταθερή βάση με στόχο την οριστική επίλυση του προβλήματος[semigr ]

6. ζητεί επειγόντως από την Επιτροπή να χρησιμοποιήσει την τροπολογία που ενέκρινε το ΕΚ επέυκαιρία της ψηφοφορίας επί της «Δέσμης τιμών 1995-96" ως ένα από τα σημεία εκκίνησης για μία συνολική δράση υπέρ των περιοχών που έχουν πληγεί από την ξηρασία[semigr ]

7. ζητεί από την Επιτροπή να προωθήσει μία εκστρατεία για την ορθολογικότερη χρήση του ύδατος εκ μέρους των πολιτών και των δημοσίων και ιδιωτικών φορέων[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.